ખેડૂત આંદોલન: શંકરસિંહ વાઘેલાને કરાયા નજરકેદ, વસંત વગડે DySP સહિતનો પોલીસ બંદોબસ્ત ખડકી દેવાયો | Shankarsinh Vaghela for farmer protest in Delhi
Shankarsinh Vaghela for farmer protest in Delhi
હુકમથી / ખેડૂત આંદોલન: શંકરસિંહ વાઘેલાને કરાયા નજરકેદ, વસંત વગડે DySP સહિતનો પોલીસ બંદોબસ્ત ખડકી દેવાયો
Team VTV 11:30 AM, 26 Dec 20 | Updated: 11:33 AM, 26 Dec 20
ખેડૂત આંદોલન દિવસેને દિવસે વધુ ઉગ્ર બની રહ્યું છે ત્યારે ગુજરાતમાંથી પણ ખેડૂતોના પક્ષે અને સરકાર વિરોધી જુવાળ ઉભો થઈ રહ્યો છે આ અંગે શંકરસિંહ વાધેલાને ત્યાં પોલીસ કાફલો ખડકી દઈ તેમને નજર કેદ કરવામાં આવ્યા છે.
કૃષિ કાયદાઓના વિરોધમાં ખેડૂતોનું આંદોલન
શંકરસિંહ વાઘેલા ખેડૂતોના સમર્થનમાં જોડાયા
શંકરસિંહ વાઘેલાનો સરકાર પર આક્ષેપ
કૃષિ કાયદાઓના વિરોધમાં ખેડૂતોનું આંદોલનને આજે 31 દિવસ થયા છે. ત્યારે ગુજરાતમાંથી પૂર્વ CM શંકરસિંહ વાઘેલા ખેડૂતોના સમર્થનમાં જોડાયા છે અને શંકરસિંહ વાઘેલાએ દિલ્હી કૂચનું એલાન કર્યુ છે. જો કે શંકરસિંહ વાઘેલાને ઘરે નજર કેદ કરાયા છે. શંકરસિંહના નિવાસસ્થાન વસંગ વગડો ખાતે બંદોબસ્ત ગોઠવાયો છે. DySP સહિતનો પોલીસ બંદોબસ્ત ખડકવામાં આવ્યો છે.
શું કહે છે શંકરસિહં વાઘેલા?
પૂર્વ CM શંકરસિંહ વાઘેલાનો સરકાર પર આક્ષેપ છે કે, સરકાર રાજહઠમાં અહંકારી બની ગઇ છે. અભિમાન કોઇનું ચાલ્યું નથી અને ચાલશે પણ નહીં. હું કોઇ પણ ભોગે દિલ્હી જઇશ. 100 લોકો સાથે દિલ્હી જઇસ જ પોલીસેને જે કરવું હોય તે કરે. શંકરસિંહ વાઘેલાના બંગલે ગઇકાલ રાતથી જ પોલીસે બંદોબસ્ત ગોઠવી દેવાયો છે.